alexandrainst/scandi-wiki huggingface dataset:
Fast & Furious 6

Fast & Furious 6 er en amerikansk actionfilm fra 2013. Filmen er den sjette i rekken av The Fast and the Furious-filmer, og hadde premiere i Norge 24. mai 2013.

Justin Lin og Chris Morgan er for fjerde gang på rad å finne som henholdsvis regissør og manusforfatter. Vin Diesel, Paul Walker, Dwayne Johnson, Jordana Brewster og Michelle Rodríguez spiller nok en gang de viktigste rollene, mens Luke Evans har rollen som hovedantagonist.

Handling 
Dom Toretto (Vin Diesel), Brian O'Conner (Paul Walker) og deres team har helt siden de robbet en bank i Rio de Janeiro i Fast Five reist rundt i verden, fordi de ikke kan dra hjem på grunn av at de er etterlyste kriminelle. Men nettopp det gjør at de føler at livet er ufullstendig. Men agent Hobbs (Dwayne Johnson) ber dem om å komme tilbake fordi han vil fakke en organisasjon med leiemorderførere som skaper ugang over tolv land. Denne organisasjonen er ledet av den hensynsløse Owen Shaw (Luke Evans), og hans nærmeste medarbeider er ingen ringere enn Letty (Michelle Rodríguez) - Doms livs kjærlighet som han trodde var død. I tillegg til dette blir de lovet en pris for å utføre oppdraget: Full frifinnelse, så de kan dra hjem til familien i USA.

Rolleliste 
 Vin Diesel som Dominic Toretto
 Paul Walker som Brian O'Conner
 Dwayne Johnson som Luke Hobbs
 Michelle Rodríguez som Letty
 Jordana Brewster som Mia Toretto
 Luke Evans som Owen Shaw
 Tyrese Gibson som Roman Pearce
 Ludacris som Tej Parker
 Sung Kang som Han
 Elsa Pataky som Elena Neves
 Gal Gadot som Gisele Harabo
 Gina Carano som Riley
 Shea Whigham som Stasiak
 Lee Asquith-Coe som Sgt. Sheldern
 Jason Statham som Ian Shaw (cameo)

Referanser

Eksterne lenker 
 
 

Filmer fra 2013
Actionfilmer fra USA
Kriminalfilmer fra USA
Thrillerfilmer fra USA
Actionthrillere fra USA
Bilfilmer
The Fast and the Furious
Engelskspråklige filmer
Oppfølgerfilmer
Komplementvinkler

Komplementvinkler er to vinkler som tilsammen utgjør 90°. På figuren til høyre er a og b komplementvinkler. Vi sier at a er komplementet til b, eller motsatt: b er komplementet til a
Vinklene kan dele et vinkelbein (slik som på figuren) og dermed også være nabovinkler.

Se også 
 Vinkelrett
 Toppvinkler
 Supplementvinkler

Vinkler
Bristow Helicopters

Bristow Helicopters Ltd. er et britisk helikopterselskap med hovedkontor i Aberdeen i Skottland. Selskapet eies av Bristow Group, som har tilhørighet i Texas i USA og er børsnotert på New York Stock Exchange.

Bristow Helicopters har sin historie tilbake til juni 1953, da Alan Bristow endret navn på sitt flyselskap fra Air Whaling Limited. Bristow Helicopters var en av de første leverandørene av helikoptertjenester til oljeindustrien i Storbritannia.

I 1996 ble Bristow Helicopters kjøpt opp av Offshore Logistics, en amerikansk helikopteroperatør. I 2006 tok Offshore Logistics navnet The Bristow Group.

Bristow Helicopters har fire baser: Aberdeen, Norwich, Humberside og Scatsta. Det tilbyr passasjer- og varetransporttjenester samt redningstjenester.

Eksterne lenker
 
 Bristow Search and Rescue 

Britiske transportselskaper
Britiske flyselskaper
Aberdeen
Etableringer i 1953
Tællelyset

Tællelyset er muligens det første kjente eventyr av H.C. Andersen. Eventyret, som stammer fra en avskrift funnet i oktober 2012 blant Rigsarkivets materiale, er skrevet på 1820-tallet, da H.C. Andersen var meget ung, formodentlig 15-20 år gammel.

Handling 
Eventyret handler om et talglys, hvis foreldre er et får og en smeltegryte. Talglyset blir mer og mer mismodig, da det ikke kan finne mål eller innhold i livet. Men da talglyset møter et fyrtøy som tenner flammen på talglyset, finner det sin rette plass i livet og sprer glede for seg selv og sine medskapninger.

Funnet 
Eventyret ble funnet av lokalhistorikeren Esben Brage, som undersøkte preste- og handelslekten Plum. Esben hadde bestilt mange dokumenter fra Rigsarkivet, og det kom i fire kasser med ca. 1000 dokumenter i hver, og det var i en av disse kassene, han fant eventyret. Før dette funnet, hadde kassen vært utlånt til et ektepar, som også interesserer seg for slektsforskning. De hadde også funnet eventyret, men trodde ikke, at det var den berømte H.C. Andersen, det dreide sig om. De ville derfor ikke ha æren, for å ha funnet eventyret.

Eventyret er tilegnet presteenken Madam Bunkeflod, hvilket står på manuskriptet. Hun bodde i nærheten av H.C. Andersens Barndomshjem og han besøkte henne en del i sine unge år. Det er snakk om en avskrift og ikke et originalmanuskript, da håndskriften tydelig avviker fra H.C. Andersens.

Det er et interessant funn, som vitner om at han beskjeftiget seg med eventyrgeneren som ung og før hans egentlige forfatterskap tok til. Litterært sett er Tællelyset ikke på høyde med de kjente eventyrene. Det er muligens fra hans skoletid.Fortellingen mangler språklig glans og humor, og noen av de tingene som karakteriserer hans eventyr. Dog er det et såkalt tingseventyr, hvor døde gjenstander opptrer som levende vesener med menneskelige egenskaper, og det var nettopp H.C. Andersens kjennetegn.

H.C. Andersens eventyr er meget berømte og oversatt til over 100 språk, så da nyheten kom i mediene, skapte det stor interesse verden over. I løpet av de neste par dagene var nyheten gjengitt av britiske BBC, Japan Today, russiske RTE og Aftenposten i Norge. Nyheten nådde også mange andre land, som for eksempel Estland, Nederland og Indonesia.

Tvil om ektheten 
Der er fremført tvil fra professor Jørn Lunds side, om Tællelyset virkelig er skrevet av H.C. Andersen. Han nevner, at stilen i eventyret ikke passer med den samtid, da det skulle være skrevet. For eksempel var ordet «formfuldendt», som opptrer i teksten, meget sjeldent brukt på den tiden og først brukt av H.C. Andersen 30 år senere. Det var ikke uvanlig at etterligne andre på skrift og det er mulig at en annen enn H.C. Andersen kan ha skrevet Tællelyset.

Ejnar Askgaard, museumsinspektør ved Odense Bys Museer/H.C. Andersens Hus, er dog ikke i tvil og mener, at eventyrets mangler kan skyldes, at det er skrevet, da han var meget ung og muligens i hans skoletid.

Referanser

Eksterne lenker 

Eventyr av H.C. Andersen
Säntisschanze

Säntisschanze var en hoppbakke i landsbyen Unterwasser i Sveits. Den lå i Bernetstein på østsiden av Unterwasser, og hadde til sist K-punkt 65 meter. Bakken var eid av Skiclub Unterwasser (nå en del av Schnee Sport Churfirsten Toggenburg) og ble brukt under den sveitsiske hoppuka. Säntisschanze har navn etter fjellet Säntis (2502 moh.), som ligger nord for Unterwasser.

Den første hoppbakken på stedet ble bygd i 1920, i 1929 ble Säntisschanze bygd, med størrelse K56. Birger Ruud (Norge) nådde den lengden og satte bakkerekord i et internasjonalt renn i 1936. Den sveitsiske hoppuka startet opp i 1951, og ble arrangert annethvert år med renn i Unterwasser, St. Moritz, Arosa og Le Locle. Nytt tårn (ovarenn) ble bygd i 1953, og i 1962 ble bakken videre modernisert og nytt dommertårn ble bygd. Etter rennet i 1969, der Bjørn Wirkola (Norge) satte bakkerekord med 67 meter foran 10 000 tilskuere, valgte Untervasser å trekke seg fra den sveitsiske hoppuka. Engelberg erstattet Untervasser i hoppuka fra 1971. Tårnet og hoppet i bakken ble revet i 1988.

Storhopperen Simon Ammann kommer fra Unterwasser.

Viktige renn

Den sveitsiske hoppuka

Kilder
100 Jahre Skiclub Unterwasser (31. oktober 2009)
Skisprungschanzen-Archiv: Unterwasser (besøkt 26. mars 2013)
Sterne-Zytig: Skispringen, Skifahren, Tourismus und vieles mehr  (s. 6, høst 2010)
Beat Christen: 40 Jahre Titlis-Schanze (27. oktober 2011)
Adam Kwieciński: Hoppresultater (besøkt 7. mars 2016)

Hoppbakker i Sveits
Byggverk fullført i 1929
Sport i Sveits i 1929
Byggverk revet i 1988
Tidligere byggverk i Sveits
Pablo Prigioni

Pablo Prigioni (født 17. mai 1977) er en argentinsk basketballspillere. Under Sommer-OL 2012 i London, representerte han landet sitt, der laget hans ble nummer fire.

Referanser

Eksterne lenker 
 

Argentinske basketballspillere
Deltakere for Argentina under Sommer-OL 2012
Basketballspillere under Sommer-OL 2012
Deltakere for Argentina under Sommer-OL 2008
Basketballspillere under Sommer-OL 2008
Medaljevinnere under Sommer-OL 2008
Fødsler i 1977
Olympiske medaljevinnere i basketball
Dragan Marjanac

Dragan Marjanac (født 26. februar 1985) er en serbisk håndballspiller, som spiller for klubben BSV Bern Muri. Under Sommer-OL 2012 i London representerte han landet sitt, der laget hans ble slått ut i gruppespillet.

Eksterne lenker 
 

Serbiske håndballspillere
Spillere i Håndball-VM 2009 for menn
Spillere i Håndball-VM 2011 for menn
Spillere i Håndball-EM 2012 for menn
Deltakere for Serbia under Sommer-OL 2012
Håndballspillere under Sommer-OL 2012
Spillere i Håndball-EM 2016 for menn
Benik Afobe

Benik Tunani Afobe (født 12. februar 1993) er en engelsk-kongolesisk fotballspiller som spiller for .

Han signerte en kontrakt med Arsenal i februar 2010. Nå har spilt for Englands U21-landslag siden 2012. Afobe har tidligere vært på utlån hos Huddersfield Town, Reading, Bolton Wanderers, Millwall, Sheffield Wednesday og Milton Keynes Dons.

Afobe ble solgt fra Arsenal FC til Wolverhampton Wanderers FC i januar 2015.

Referanser

Eksterne lenker 
 

Engelske fotballspillere
Fotballspillere for Arsenal FC
Fotballspillere for Huddersfield Town FC
Fotballspillere for Reading FC
Fotballspillere for Bolton Wanderers FC
Fotballspillere for Millwall FC
Fotballspillere for Sheffield Wednesday FC
Fotballspillere for Milton Keynes Dons FC
Fotballspillere for Wolverhampton Wanderers FC
Fotballspillere for AFC Bournemouth
Fotballspillere for Stoke City FC
Fotballspillere for Bristol City FC
Fotballspillere for Trabzonspor
Personer fra London
Fødsler i 1993
Fjordkraftligaens mest verdifulle spiller i sluttspillet

Fjordkraftligaens mest verdifulle spiller i sluttspillet blir offentliggjort året etter at sluttspillet i toppdivisjonen i ishockey for herrer er ferdigspilt. Siden 2020 kalles toppdivisjonen Fjordkraftligaen; den har skiftet navn flere ganger etter hvert som Norges Ishockeyforbund har inngått kontrakt med nye hovedsponsorer. 

Prisen ble første gang delt ut i 2007 og ble da vunnet av Storhamars canadiske spiller Christian Larrivée, selv om Storhamar tapte finalen mot Vålerenga. Historien gjentok seg i 2015 da Larrivée nok en gang vant prisen etter en tapt finale, denne gangen mot Stavanger Oilers.

Vinnere

Referanser

NM i ishockey
Norske idrettspriser
Eliteserien i ishockey for menn
Utmerkelser etablert i 2007
The Host

The Host er en amerikansk science fiction-film fra 2013.

Handling 
Når en uventet horde med utenomjordiske fiender inntar jorden og truer menneskeheten ved å ta over kroppene deres og utslette hukommelsen, er Melanie (Saoirse Ronan) villig til å risikere alt for å beskytte de hun bryr seg mest om. Når en av "sjelene", Wanderer, prøver å besette henne og snakker til henne i hodet hennes, blir Melanie fanget inne i sin egen kropp, men nekter å overgi seg helt mens de prøver å finne menneskene Melanie bryr seg mest om.

Om filmen 
Filmen er skrevet og regissert av Andrew Niccol basert på Stephenie Meyers roman med samme navn. Saoirse Ronan spiller hovedrollen, mens Max Irons, Jake Abel, Diane Kruger, Frances Fisher og William Hurt er blant skuespillerne som er å finne i andre viktige roller.

Rolleliste 
 Saoirse Ronan som Melanie Stryder/Wanderer
 Max Irons som Jared Howe
 Jake Abel som Ian O'Shea
 Diane Kruger som The Seeker
 Frances Fisher som Maggie Stryder
 William Hurt som Jeb Stryder
 Chander Canterbury som Jamie Stryder
 Boyd Holbrook som Kyle O'Shea
 J.D. Evermore som Trevor Stryder
 Bookem Woodbine som Nate
 Emily Browning som Pet

Eksterne lenker 
 
 

Filmer fra 2013
Science fiction-filmer fra USA
Actionfilmer fra USA
Thrillerfilmer fra USA
Eventyrfilmer fra USA
Filmer om utenomjordiske fenomener
Postapokalyptiske filmer
Filmer basert på bøker
Engelskspråklige filmer
Dystopiske filmer
The Cats of Copenhagen

«The Cats of Copenhagen» er en posthumt utgitt novelle skrevet av den irske forfatteren James Joyce og illustrert av den amerikanske artisten Casey Sorrow. Novellen ble skrevet i 1936 for barnebarnet Stephen James Joyce, men ble ikke utgitt før i 2012, da Joyces arbeid falt i det fri i noen land. Fortellingen beskriver byen København, hvor «ting ikke er slik de ser ut til», og man er kritiske til «fat cats» (engelsk term for rike og innflytelsesrike personer) og andre autoriteter.

Utgivelser 
Ithys Press publiserte sin kunstutgave av The Cats of Copenhagen i januar 2012.  Denne versjonen inneholder Casey Sorrows opprinnelige pennetegninger. typesatt av Michael Caine, Innbindingen er gjort av Christopher Rowlatt og den omfatter håndlaget papirmarmorering.

Utgivelsen skapte kontrovers da Fritz Senn i den Zürich-baserte James Joyce-stiftelsen, uttrykte skuffelse over at bokmanuset hadde blitt hentet fra et brev som var i stiftelsens eie uten konsultasjon eller diskusjon.

Simon & Schusters Scribner Division utga den for første gang i USA den 16. oktober 2012.

Den første utgaven på italiensk, «I gatti di Copenhagen», kom på forlaget Giunti Editore 24. oktober 2012.

Psichogios Publications stod for den greske utgaven, «ΟΙ ΓΑΤΕΣ ΤΗΣ ΚΟΠΕΓΧΑΓΗΣ», 30. oktober 2012.

I november 2012 ga Gyldendal ut den danske versjonen, «Københavnerkatte».

Referanser 

Irsk litteratur
Bøker fra 2012‎
Skien gamle stasjon

Skien gamle stasjon var opprinnelig endestasjon på Vestfoldbanen, den ble åpnet 1882 da strekningen Larvik – Skien ble tatt i bruk. Da Bratsbergbanen ble åpnet overtok den nye Skien stasjon navnet, og den gamle fikk betegnelsen Skien G. Stasjonen var betjent til 1963 og har siden 1967 status som godsspor. Den har ingen trafikk, og er ikke lenger oppført i listen over havneterminaler i BaneNORs Network Statement.

|}

Referanser

Litteratur

Eksterne lenker
 Norsk Jernbaneklubb om Skien G

Jernbanestasjoner på Vestfoldbanen
Jernbanestasjoner i Vestfold og Telemark
Nedlagte jernbanestasjoner i Norge
Havneterminaler i Norge
Skiens historie
Jernbanestasjoner åpnet i 1882
1882 i Norge
Jernbanebyggverk i Skien
Artikler i sjøfart-prosjektet
Julia Pierson

Julia Pierson (født 1. mai 1959 i Orlando) er en amerikansk embetskvinne som fra 2013 til 2014 var sjef for U.S. Secret Service. Hun ble 26. mars 2013 utnevnt som den 23. direktør og den første kvinne i stillingen. Pierson trakk seg fra stillingen etter at en person hadde lykkes med å komme seg forbi vaktene og inn i Det hvite hus bevæpnet med en kniv.

Etter studier på University of Central Florida arbeidet Pierson i Orlando Police Department. Hun ble 1983 utnevnt som Special Agent i Secret Services kontor i Miami og arbeidet i Orlando-kontoret fra 1985 til 1988. Pierson ble i 2008 stabssjef i Secret Service.

Referanser

Eksterne lenker 
 Intervju med Julia Pierson på smithsonianmag.com

Embets- og tjenestemenn fra USA
Politifolk fra USA
Personer fra Orlando
Fødsler i 1959
Erik Andersson (forfatter)

Erik Andersson (født 1962 i Västra Bodarna i Hemsjö församling rett sør for Alingsås i Västergötland) er en svensk forfatter og oversetter, først og fremst kjent for å ha nyoversatt prosaen i J.R.R. Tolkiens trilogi om Ringenes herre. Den første delen ble gitt ut 15. september 2004 og de andre to i løpet av 2005. Lotta Olsson stod for oversettingen av lyrikken. Andersson er også sammen med John Swedenmark ansvarlig for en nyoversettelse av Bilbo som kom ut høsten 2007 under det nye navnet Hobbiten. 2012 kom hans nyoversetting av James Joyces roman Ulysses ut.

Andre forfattere som Andersson har oversatt er Oscar Wilde, Nick Hornby, James Ellroy, Patricia Cornwell, Flann O’Brien og Francisco Goldman. Anderssons fjerde egne roman, Den larmande hopens dal, skapte en hel del oppmerksomhet og ble nominert til Sveriges Radios Romanpris. Andersson skriver også essayer for Dagens Nyheter og Göteborgs-Posten.

Bibliografi 
Egne bøker:
 Ättlingen från Mecklenburg (novellsamling, 1993)
 Hemskt osams (roman, 1995)
 Gyllene Gåsen (roman, 1997)
 Hålor av hin (essaysamling, 2002)
 Bengt (roman, 2003)
 Översättarens anmärkningar (dagbok om oversettingen av Ringarnas herre, 2007)
 Den larmande hopens dal (roman, 2008)
 Dag ut och dag in med en dag i Dublin (bok om oversettingen av Ulysses, 2012)

Priser og utmerkelser 
 Alvar Appeltoffts Minnespris 1980
 Brombergs bokförlags Gåspennan 1988
 BLMs Essaypris 1994
 Västsvenska författarsällskapet Årets författare 2000
 Wettergrens Bokollon 2002
 Ekstra belønning på 50 500 kroner fra Svenska Akademiens egne midler 2011

Eksterne lenker 
 Förlagets författarpresentation
 Nationalencyklopedin

Svenske forfattere
Svenske oversettere
Personer fra Alingsås kommun
Ruteliljeslekta

Ruteliljeslekta (Fritillaria) er en slekt i liljefamilien. 

De er flerårige urter med løk. Stilken er opprett. Bladene sitter spredt eller i kranser. De klokkeformede blomstene sitter i toppen av stilken og henger ned. Det er omtrent 100 arter med en vid utbredelse i tempererte strøk på den nordlige halvkule. Spesielt mange arter finnes i middelhavsområdet, Sørvest-Asia og vestre deler av Nord-Amerika. Ingen arter vokser naturlig i Norge, men rutelilje finnes forvillet.

Rutelilje og keiserkrone er velkjente hageplanter. Samlere dyrker i tillegg mange andre arter.

Eksterne lenker 
 

 Den virtuella floran: Fritillaria L. - Klockliljor

Liljefamilien
Keiserkrone

Keiserkrone (Fritillaria imperialis) er en plante i liljefamilien. Den plantes i hager, men en må være klar over at planten som kalles «keiserkrone» mange steder i Norge er en annen art, brannlilje (Lilium bulbiferum).

Den er en flerårig urt med løk. Stilken kan bli opptil 1 m lang. Det er mange lysegrønne, lansettformede blader som sitter spredt langs stilken. De store, klokkeformede blomstene henger i en krans på toppen av stilken. Over blomstene er det rosett av blader. Ville planter har rød-oransje blomster, men hos hageplanter kan fargen variere fra skarlagenrød til gul. Blomstene har en reveaktig lukt.

Keiserkrone vokser vilt i Sørøst-Tyrkia, Nord-Irak, Vest- og Sør-Iran, Afghanistan, Pakistan og Kashmir. Her vokser den på steinete skråninger og buskmark i en høyde på 1250–3000 moh.

Eksterne lenker 
 

 Den virtuella floran − Kejsarkrona

Liljefamilien
Røde blomster
Stauder
Profeten Elias kirke (Ilomants)

Profeten Elias kirke (finsk: Pyhän Profeetta Elian kirkko eller kun Ilomantsin ortodoksinen kirkko) er en ortodoks kirke i Ilomants øst i Finland.

Kirken hører til Karelska stift i Den finske ortodokse kirke, og har sitt navn etter profeten Elias. Den ble bygget i 1892.

Referanser

Eksterne lenker 
 

Ortodokse kirker i Finland
Ilomants
Kirker fra 1892
1890-årene i Finland
Byggverk i Norra Karelen
Marcel Hacker

Marcel Hacker (født 29. april 1977) er en tysk roer som spesialiserer seg i singelsculler. Under Sommer-OL 2012 i London representerte han landet sitt, der han ble nummer fire. Han hadde fra før en bronsemedalje fra Sommer-OL 2000.

Referanser

Eksterne lenker 
 
 Profil på london2012.com

Tyske roere
Deltakere for Tyskland under Sommer-OL 2016
Roere under Sommer-OL 2016
Deltakere for Tyskland under Sommer-OL 2012
Roere under Sommer-OL 2012
Deltakere for Tyskland under Sommer-OL 2008
Roere under Sommer-OL 2008
Deltakere for Tyskland under Sommer-OL 2004
Roere under Sommer-OL 2004
Deltakere for Tyskland under Sommer-OL 2000
Roere under Sommer-OL 2000
Medaljevinnere under Sommer-OL 2000
Personer fra Magdeburg
Olympiske medaljevinnere i roing
Tameem Al-Kubati

Tameem Al-Kubati (født 1. januar 1989) er en jemenittisk taekwondoutøver, som konkurrerer i klasse 58 kilo. Under Sommer-OL 2012 i London representerte han landet sitt, der han ble utslått i kvartfinalen.

Eksterne lenker 
 
Profil på london2012.com

Jemenittiske taekwondoutøvere
Deltakere for Jemen under Sommer-OL 2012
Taekwondoutøvere under Sommer-OL 2012
Fødsler i 1989
Monnaie de Paris

Monnaie de Paris (Mynten i Paris) eller, rent formelt og administrativt, Direktoratet for mynter og medaljer, er den franske regjeringens administrative enhet med ansvar for å utgi mynter samt å prege medaljer og lignende. Mynten har mange oldtidsmynter i sitt myntkabinett. Grunnlagt i 864, er dette Frankrikes eldste institusjon som fortsatt er i drift..

Historie
Det ble offisielt grunnlagt i 864 med ediktet i Pistres under kong Karl den skallede. Verkstedet i Paris, direkte tilknyttet kronen, fikk berømmelse under eneveldet, tiden Ancien Régime, som landets fremste produksjon av myntpreging.
 
Filosofen og matematikeren Nicolas de Condorcet var myntdirektør i perioden 1774–1791

Arkitektur

Bygningen Hôtel de la Monnaie er et nyklassisk byggverk, tegnet av Jacques-Denis Antoine og bygget i tidsrommet 1767–1775 på Seinens vestre bredd. Mynten i Paris var den første store offentlige monumentale bygningen som Antoine påtok seg, men framstår likevel med et høyt kunstferdig nivå når det gjelder den arkitektoniske delen. I dag blir Mynten i Paris ansett som et nøkkeleksempel på fransk neoklassisisme i det førrevolusjonære Paris. Bygningen preges av sin tunge utvendige rustikke og strengt dekorative karakter. Den framviser en de lengste fasadene langs Seinen. Bygningens framtreden har blitt sammenlignet med den italienske palazzo-tradisjonen.  Bygningen som huser myntverksted, kontorer, og en boligdel, omkranses av en stor indre gårdsplass. Hôtel de la Monnaie er åpen for publikum og inneholder et numismatisk museum i den delen som tidligere var hovedstøperi.

Virksomhet

Siden 1973 har virksomheten i Monnaie de Paris blitt delt. I den historiske bygningen på Quai de Conti preges medaljer og mynter av edelmetaller. I Pessac ble det 1973 bygget et moderne myntverk som preger de franske sirkulasjonsmyntene og samlemynt fra flere land. De åtte Euro-myntene har blitt preget der siden 1998, med en kapasitet på 9 millioner mynter per dag. I Pessac finnes også det europeiske laboratoriet for å avsløre falske mynter.

Referanser

Litteratur 
 Zerah, Dov Michel (2006): La Monnaie de Paris. 12 siècles d’Histoire, Paris: Le Cherche Midi.
 d'Orves, Nicolas d'Estienne (2015): La monnaie de Paris, 1150 ans d'histoire, Paris: Albin Michel.

Eksterne lenker
 Monnaie de Paris (fransk)
 Monnaie de Paris (engelsk)

Myntverk
Museer i Paris
6. arrondissement i Paris
Etableringer i 864
Rutelilje

Rutelilje (Fritillaria meleagris) er en plante i liljefamilien. Den er en gammel hageplante som ofte forvilles.

Den er en flerårig urt med løk. Den tynne stilken kan bli opptil 30 cm høy. Grågrønne, smalt lansettformede blader sitter spredt langs stilken. De store, klokkeformede blomstene sitter enkelt, eller en sjelden gang parvis, i toppen av stilken. Blomstene er som regel røde, men ofte vokser noen eksemplarer med hvite blomster sammen med de røde. På utsiden av blomsten er det et eiendommelig sjakkbrett-aktig mønster.

Rutelilje vokser vilt i Mellom-Europa fra Nord-Spania til Sør-Russland. Her vokser den ofte i store bestander på fuktige enger og åpen skog, for det meste i lavlandet. Det er usikkert om den i England er spontan, eller en naturalisert hageplante. I Skandinavia og på Åland er den helt sikkert en innført art. Den er landskapsblomsten til det svenske landskapet Uppland.

Litteratur

Eksterne lenker 
 
 Den virtuella floran − Kungsängslilja

Liljefamilien
Stauder
Franz Xaver von Schönwerth

Franz Xaver von Schönwerth (født Franz Xaver Schönwerth 16. juli 1810 i Amberg i Oberpfalz, død 24. mai 1886 i München) er ansett som den mest kjente Oberpfalz folkloristen. Fra 1859 kjent som Franz Xaver von Schönwerth.

I mars 2012 ble funnet en samling av eventyr samlet av historikeren Franz Xaver von Schönwerth er annonsert. Samlingen var nedlåst i et Regensburg arkiv i over 150 år.

Referanser 

Tyske forskere
Folklorister
Personer fra Amberg